
                  Nr.4c-3/72/2017
AVIZ
asupra proiectului de Lege privind aprobarea Ordonanţei de urgenţă a Guvernului nr.80/2016 pentru stabilirea unor măsuri în domeniul administraţiei publice centrale, pentru prorogarea termenului prevăzut la art.136 din Legea nr.304/2004 privind organizarea judiciară şi pentru modificarea şi completarea unor acte normative


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată pentru aviz, în regim de urgenţă, care va fi transmis Comisiei pentru administraţiei publice şi amenajarea teritoriului, care este sesizată în fond, cu proiectul de Lege privind aprobarea Ordonanţei de urgenţă a Guvernului nr.80/2016 pentru stabilirea unor măsuri în domeniul administraţiei publice centrale, pentru prorogarea termenului prevăzut la art.136 din Legea nr.304/2004 privind organizarea judiciară şi pentru modificarea şi completarea unor acte normative, transmis cu adresa nr. P.L.x. 122 din 13 februarie 2017, înregistrat sub nr.4c-3/72 din 14 februarie 2017.



Consiliul Legislativ, cu avizul nr.1160/17.11.2016, avizează favorabil proiectul de ordonanţă de urgenţă cu observaţii şi propuneri preluate de iniţiator.


Senatul a adoptat proiectul de lege, în condiţiile art.115 alin.(5) teza a III – a din Constituţia României, republicată.


Proiectul de lege are ca obiect de reglementare stabilirea unor măsuri în domeniul administraţiei publice centrale, prorogarea termenului prevăzut la art.36 din Legea nr.304/2004 privind organizarea judiciară, republicată, cu modificările şi completările ulterioare, precum şi modificarea şi completarea unor acte normative.


Examinarea proiectului de lege a avut loc în şedinţa comisiei din 21 martie 2017.

În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege cu amendamente admise prevăzute în anexă. 


Prin obiectul de reglementare şi conţinutul său, proiectul de lege face parte din categoria legilor ordinare.


În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

Anexă

A M E N D A M E N T E    A D M I S E

	Nr.

crt.
	Text OUG nr.80/2016
	Text adoptat de Senat
	Amendamente admis/Autor
	Motivarea

	0
	1
	2
	3
	4

	1.
	
	Articol unic. – Se aprobă Ordonanţa de urgenţă a Guvernului nr.80 din 16 noiembrie 2016 pentru stabilirea unor măsuri în domeniul administraţiei publice centrale, pentru prorogarea termenului prevăzut la art.136 din Legea nr.304/2004 privind organizarea judiciară şi pentru modificarea şi completarea unor acte normative, publicată în Monitorul Oficial al României, Partea I, nr.939 din 22 noiembrie 2016.


	Articol unic. – Se aprobă Ordonanţa de urgenţă a Guvernului nr.80 din 16 noiembrie 2016 pentru stabilirea unor măsuri în domeniul administraţiei publice centrale, pentru prorogarea termenului prevăzut la art.136 din Legea nr.304/2004 privind organizarea judiciară şi pentru modificarea şi completarea unor acte normative, publicată în Monitorul Oficial al României, Partea I, nr.939 din 22 noiembrie 2016, cu următoarele modificări:

	Conform normelor de tehnică legislativă.

	2.
	Art.VI. 284/2010- Articolul 34 din Legea-cadru nr. privind salarizarea unitară a personalului plătit din fonduri publice, publicată în Monitorul Oficial al României, Partea I, nr.877 din 28 decembrie 2010, cu modificările şi completările ulterioare, se modifică şi
	
	Articolul VI se abrogă.

Dep.Roxana Mînzatu – PSD
	Articolul VI interzice personalului bugetar implicat în implementarea proiectelor să fie plătite la tarifele orare prevăzute în ghidul solicitantului al programului respectiv(tarife care se aplica


	0
	1
	2
	3
	4

	
	se completează după cum urmează:

	
	
	insa – pentru aceleaşi activităţi - tuturor celorlalte organizaţii care implementează proiecte similare). Adică, la muncă egală plata devine inegală!

Această interdicţie legală a mai existat  (din 2010 până în 2014), a cauzat extrem de multe probleme iar noi am eliminat-o a acea vreme prin OUG 58/2014 (chiar eu am susţinut în plen legea de aprobare a acelei ordonanţe).
De altfel, între timp şi instanţele au constatat că prevederile dinainte de 2014/la care revenim acum sunt discriminatorii.
Prevederile OUG 80 afectează mai ales cadrele didactice care implementează proiecte, în special cele pe educaţie şi abandon şcolar (POCU – Programul Operaţional Capital Uman).
Am vrut să aflu care a fost raţiunea din spatele modificării din OUG 80.
Pentru că ea pare să vizeze chiar descurajarea şcolilor/ a cadrelor didactice de la a se mai implica în proiecte. Iar de câştigat - putem deduce -  au tot organizaţii cum ar fi ONG care pot implementa proiecte similare şi nu au nicio restricţie de la fi plătite la tarifele programului.
Am căutat – deci - pe la toate ministerele potenţial implicate şi nimeni nu a reuşit să îmi explice de unde a fost iniţiat acest art.VI al OUG 80.
De altfel, modificarea a fost făcută fără consultări cu cei vizaţi (mie mi-a fost semnalată de angajaţii din învăţământul preunivesitar, de exemplu, care au aflat de ea după adoptare).
Am discutat cu fostul ministru, i-am precizat eu efectele negative produse de această ordonanţă, părea că nu realizează integral ce consecinţe are norma propusă de el.  Oricum a promis că studiază tema şi revine. Nu am primit nimic până acum.
Un exemplu al efectelor nefaste ale art.VI din OUG 80:
- cadrele didactice din şcoli, grădiniţe, licee vor avea de implementat proiectele privind abandonul şcolar ce vor fi finanţate din fonduri UE - respectiv din Programul Operaţional Capital Uman.
Un profesor dintr-o comunitate săracă – debutant cu studii superioare, să zicem – nu mai poate lucra pe proiect la un tarif de 50 sau 70 lei/oră ci rămâne la un tarif de 19 lei oră, calculat la nivelul salariului de bază, aşa cum spune OUG 80 acum! 
Pentru aceeaşi activitate, angajatul unei alte organizaţii – parteneră sau din alt proiect – câştigă tariful mai mare! 
Este discriminatoriu şi va determina, poate, din nou apariţia fenomenului  ca angajaţii să plece din postul de bază din şcoală ca să lucreze pe proiect pe alte organizaţii.
În plus, pe apelurile POCU lansate anul trecut şcolile şi-au realizat bugetul înainte de apariţia OUG 80 (care s-a produs la final de noiembrie).


	3. 
	1. Alineatul (12) se modifică şi va avea următorul cuprins:
„(12) Persoanele care îşi desfăşoară activitatea în cadrul proiectelor finanţate din fonduri externe nerambursabile, încadrate pe bază de contract individual de muncă pe durată determinată, în sensul prevederilor alin.(13), se salarizează la nivelul de salarizare în plată aferent funcţiei/funcţiei cu activităţi similare din instituţiile/autorităţile publice beneficiare ale proiectelor. Persoanele al căror domeniu de expertiză, definit conform cererii de finanţare, nu se regăseşte la nivelul instituţiilor/autorităţilor publice beneficiare se salarizează conform nivelului de salarizare prevăzut de cererile de finanţare şi ghidurile solicitantului, cu aprobarea ordonatorului de credite în cadrul căruia este organizată echipa de proiect/unitatea de implementare a proiectului.”

	
	
	

	4. 
	2. După alineatul (12) se introduce un nou alineat, alineatul (121), cu următorul cuprins:
„(121) Cheltuielile cu salariile personalului care îşi desfăşoară activitatea în cadrul proiectelor finanţate din fonduri externe nerambursabile, pe bază de contract individual de muncă pe durată determinată, se suportă din titlul de cheltuieli din care este finanţat proiectul, în limita bugetului aprobat. Cheltuielile aferente concediilor medicale şi concediilor de odihnă ale persoanelor încadrate pe bază de contract individual de muncă pe durată determinată în sensul prevederilor alin.(13), care îşi desfăşoară activitatea în cadrul proiectelor finanţate din fonduri externe nerambursabile, se suportă de la titlul de cheltuieli din care este finanţat proiectul, dacă aceste cheltuieli sunt considerate cheltuieli eligibile, iar dacă aceste cheltuieli sunt considerate cheltuieli neeligibile se suportă din bugetul fiecărei instituţii.”

	
	
	

	5. 
	3. Alineatul (13) se modifică şi va avea următorul cuprins:
„(13) Instituţiile/autorităţile publice beneficiare ale proiectelor cu finanţare externă nerambursabilă pot încadra suplimentar, peste numărul maxim de posturi aprobat, personal care să desfăşoare activităţi în echipele de proiect, prin act administrativ al conducătorului instituţiei, în baza evaluării nevoilor de resurse umane care trebuie angrenate în implementarea proiectului, conform cererii de finanţare aprobate.”

	
	
	

	6. 
	4. După alineatul (13) se introduce un nou alineat, alineatul (131), cu următorul cuprins:
„(131) Condiţiile de înfiinţare a structurilor responsabile cu implementarea proiectelor, peste numărul maxim de posturi aprobat, şi procedura de recrutare şi selecţie a persoanelor care îşi desfăşoară activitatea în cadrul proiectelor finanţate din fonduri externe nerambursabile se realizează pe baza unui regulament-cadru, elaborat de Ministerul Muncii, Familiei, Protecţiei Sociale şi Persoanelor Vârstnice, Ministerul Fondurilor Europene şi Ministerul Finanţelor Publice, care se aprobă prin hotărâre a Guvernului.”

	
	
	

	7. 
	Art.VII. - Dispoziţiile art.VI nu se aplică contractelor de finanţare semnate la data intrării în vigoare a prezentei ordonanţe de urgenţă, numărul persoanelor încadrate pe baza contractelor individuale pe durată determinată şi tarifele orare sunt cele prevăzute în cererile de finanţare.

	
	Nemodificat (devine articolul VI)

	Conform normelor de tehnică legislativă.

	8. 
	Art.VIII. - 23/2016În tot cuprinsul Ordonanţei de urgenţă a Guvernului nr. pentru aprobarea unor măsuri de eficientizare a sistemului de gestionare a fondurilor structurale şi de investiţii europene, publicată în Monitorul Oficial al României, Partea I, nr.460 din 21 iunie 2016, sintagma „8 organisme intermediare regionale pentru Programul operaţional sectorial pentru dezvoltarea resurselor umane şi pentru Programul operaţional Capital uman” se va citi „8 organisme intermediare regionale pentru Programul operaţional sectorial pentru dezvoltarea resurselor umane”.

	
	Nemodificat (devine articolul VII)

	Conform normelor de tehnică legislativă.

	9. 
	Art.IX. - 98/2016La articolul 235 din Legea nr. privind achiziţiile publice, publicată în Monitorul Oficial al României, Partea I, nr.390 din 23 mai 2016, după alineatul (3) se introduce un nou alineat, alineatul (4), cu următorul cuprins:
„(4) Prin ordin comun al ministrului fondurilor europene, al ministrului finanţelor publice şi al preşedintelui Agenţiei Naţionale pentru Achiziţii Publice se stabilesc condiţiile contractuale generale şi specifice pentru anumite categorii de contracte de achiziţie publică aferente obiectivelor de investiţii finanţate din fonduri publice.”

	
	Nemodificat (devine articolul VIII)

	Conform normelor de tehnică legislativă.

	10. 
	Art.X. - 98/2016La data intrării în vigoare a ordinului prevăzut la art.235 alin.(4) din Legea nr. privind achiziţiile publice, cu completările aduse prin prezenta ordonanţă de urgenţă, se abrogă Hotărârea Guvernului nr.1.405/2010 privind aprobarea utilizării unor condiţii contractuale ale Federaţiei Internaţionale a Inginerilor Consultanţi în Domeniul Construcţiilor (FIDIC) pentru obiective de investiţii din domeniul infrastructurii de transport de interes naţional, finanţate din fonduri publice, publicată în Monitorul Oficial al României, Partea I, nr.51 şi 51 bis din 20 ianuarie 2011.

	
	Nemodificat (devine articolul IX)

	Conform normelor de tehnică legislativă.


VICEPREŞEDINTE,
Dumitru Chiriţă
Consilieri parlamentari,
Viorela Gondoş

Isabela Patricia Robe

